רונלד קולמן

רונלד צ'ארלס קולמן (באנגלית: Ronald Charles Colman; 9 בפברואר 1891 - 19 במאי 1958) היה שחקן אנגלי שהיה פופולרי בשנות השלושים והארבעים של המאה העשרים. הוא זכה בפרס אוסקר לשחקן הטוב ביותר על הופעתו בסרט "חיים כפולים" (1947) והיה מועמד לפרס האוסקר על הסרט "קציר הגורל" (1942) ועל הסרטים "בולדוג דראמונד" ו-"Condemned" (שניהם מ-1929). קולמן כיכב בסרטים קלאסיים בהם "בין שתי ערים" (1935), "האופק האבוד" (1937) ו"השבוי מזנדה" (1937).

לקולמן שני כוכבים בשדרת הכוכבים של הוליווד על תרומתו לתחום הקולנוע והטלוויזיה. הוא נכלל ברשימת השחקנים ההוליוודיים שגם זכו באוסקר ויש להם גם כוכב בשדרת הכוכבים.

ביוגרפיה
קולמן נולד בריצ'מונד שבמחוז סארי שבאנגליה, למשפחה נוצרית. הוא היה הילד הרביעי של צ'ארלס קולמן ואשתו מרג'ורי ריד פרייזר. הוא התחנך בפנימייה בליטלהמפטון, שם גילה שהוא אוהב לשחק על אף ביישנותו. הוא תכנן ללמוד הנדסה באוניברסיטת קיימברידג', אבל זה נמנע ממנו בגלל קשיים כלכליים עקב מותו הפתאומי של אביו מדלקת ריאות בשנת 1907.

בשנים 1908 ו-1909 הפך קולמן לשחקן חובב ידוע למדי באגודת התיאטרון של וסט מידלסקס. הופעתו המקצועית הראשונה על במת התיאטרון הייתה בשנת 1914.

מלחמת העולם הראשונה
כשעבד בחברת הספנות הבריטית בסיטי של לונדון הצטרף קולמן ב-1909 לרגימנט "לונדון הסקוטית"  כחייל בצבא הבריטי. עם פרוץ מלחמת העולם הראשונה גויס ובספטמבר 1914 חצה את תעלת למאנש לצרפת להשתתף בלחימה בחזית המערבית. ב-31 באוקטובר 1914 נפצע קולמן מרסיס בקרסול בקרב איפר הראשון. הפציעה גרמה לו לצליעה אותה ניסה להסתיר במשך כל הקריירה שלו. כתוצאה מכך שוחרר מהצבא מטעמי בריאות בשנת 1915. שחקנים הוליוודיים נוספים כמו קלוד ריינס, הרברט מרשל , סדריק הרדיק  ובזיל רת'בון  שירתו אף הם ברגימנט לונדון הסקוטית במהלך המלחמה.

קריירה
תיאטרון
רונלד קולמן החלים מפצעיו וב-19 ביוני 1916 יכול היה להופיע בתיאטרון קוליסאום בלונדון בתפקיד רהמט שייך במחזה "The Maharani of Arakan" יחד עם לנה אשוול. בדצמבר אותה שנה שיחק בדמות סטיבן ות'רבי במחזה "The Misleading Lady" מאת צ'ארלס גודארד ופול דיקי בתיאטרון פלייהאוס. במרץ 1917 גילם את ובר במחזה "Partnership" בתיאטרון רויאל קורט. עוד בתיאטרון הקורט שיחק שנה אחר כך במחזה "Damaged Goods" מאת אז'ן בריו . בפברואר 1918 הופיע קולמן במחזה "The Little Brother" בתפקיד ג'ורג' לובין.

בשנת 1920 נסע קולמן לאמריקה ושיחק בסיבוב הופעות של המחזה "The Dauntless Three" יחד עם רוברט ווריק, ובמחזה "East is West" עם פיי ביינטר. בינואר 1921 הופיע בתיאטרון בות' בניו יורק במחזה "The Green Goddess" מאת ויליאם ארצ'ר. באוגוסט 1921 שיחק בדמות צ'ארלס במחזה "The Nightcap" בתיאטרון רחוב 39. בספטמבר 1922 זכה להצלחה רבה כשהופיע בתפקיד אלאן סרגיל במחזה "La Tendresse" בתיאטרון אמפייר בניו יורק.

קולנוע
ממוזער|קולמן עם ג'ין ארתור בסרט "שיחת העיר" (1942)
בקולנוע שיחק קולמן לראשונה בבריטניה ב-1917 וב-1919 עבור הבמאי ססיל הפוורת', ובהמשך הופיע בסרט "Snow in the Desert" בהפקת ברודווסט פילם קומפני . כשהופיע על הבמה בניו יורק במחזה "La Tendresse" ראה אותו הבמאי הנרי קינג, וליהק אותו לתפקיד הגברי הראשי בסרט "The White Sister" לצדה של ליליאן גיש. הוא זכה להצלחה מיידית, ולאחר מכן קולמן כמעט נטש את במת התיאטרון למען הקולנוע. הוא היה כוכב סרטי ראינוע בהם סרטים רומנטיים וסרטי הרפתקאות. בין הסרטים האילמים בהם השתתף היו "The Dark Angel" (מ-1925), "סטלה דאלאס" (מ-1926), "בו ג'סט" (1927) ו-"The Winning of Barbara Worth" (מ-1926). בזכות שיערו ועיניו הכהים, ויכולת הרכיבה שלו (הוא עשה בעצמו את רוב הפעלולים) הוא תואר על ידי המבקרים כמין ולנטינו, ולעיתים קרובות לוהק לתפקידים דומים ואקזוטיים. לקראת סוף תקופת הראינוע הרבה קולמן לשחק לצדה של השחקנית וילמה באנקי בסרטיו של סמואל גולדווין, והם היוו צמד מתחרה לגרטה גרבו וג'ון גילברט.

על אף הצלחתו הרבה בקולנוע האילם הוא לא ניצל את אחד הנכסים החשובים שלו שהיה קולו היפה. על המסך נראה קולמן לעיתים קרובות כג'נטלמן אנגלי נעים הליכות, שקולו גילם את האבירות ושיקף את הדימוי של הג'נטלמן האנגלי הטיפוסי.

סרט הקולנוע המצליח הראשון של קולמן היה ב-1930, אז היה מועמד לשני פרסי אוסקר לשחקן הטוב ביותר עבור הסרטים "Condemned" ו"בולדוג דראמונד". לאחר מכן הופיע בסרטים בולטים כמו "Raffles" ב-1930, "The Masquerader" ב-1933, "Clive of India" ו"בין שתי ערים" ב-1935, "תחת שני דגלים", "השבוי מזנדה" ו"האופק האבוד" ב-1937, "אילו הייתי מלך" ב-1938, "אילו הייתי מלך" ו"שיחת העיר" ב-1942. ב-1948 זכה קולמן בפרס אוסקר לשחקן הטוב ביותר על הופעתו בסרט "חיים כפולים". בעת מותו היה לקולמן חוזה עם מטרו גולדווין מאייר לשחק בתפקיד הראשי בסרט "כפר הארורים". אחרי מותו גילם את התפקיד ג'ורג' סנדרס שמאוחר יותר נשא לאשה את אלמנתו של קולמן, בניטה יום .

רונלד קולמן מוזכר ברומנים רבים. במפורש הוא מוזכר ברומן "האדם הבלתי נראה" מאת רלף אליסון בשל קולו הידוע והמקסים. לדברי הדמות הראשית ברומן הוא היה רוצה קול כמו של רונלד קולמן בהיותו קולו של ג'נטלמן או אדם מתוך המגזין אסקווייר.

רדיו וטלוויזיה
ב-1945 הופיע קולמן לראשונה בתפקיד אורח בתוכנית הרדיו "התוכנית של ג'ק בני" לצדה של אשתו השחקנית בניטה יום. הופעתם הקומית בתוכנית של בני הובילה לקומדיה רדיופונית משלהם בשם "The Halls of Ivy" ששודרה בין השנים 1950 עד 1952.

סדרת התסכיתים ששודרה ברדיו NBC הועברה לטלוויזיה ברשת CBS ושודרה ב-1954 ו-1955.

עוד בטלוויזיה היה קולמן המגיש של הסדרה "Favorite Story" ששודרה ב-NBC החל מ-13 בספטמבר 1947 עד 1949 ולעיתים כיכב בה. אחת מהופעותיו הבולטות בסדרה הייתה גילום הדמות של סקרוג' בהפקה משנת 1948 של "מזמור חג המולד"

חיים אישיים ומותו
קולמן היה נשוי מ-1920 ל-1934 לתלמה ריי, ומ-1938 עד למותו לשחקנית בניטה יום .

רונלד קולמן מת ב-19 במאי 1958 בגיל 67 ממחלת ריאות חסימתית כרונית. הוא נטמן בבית הקברות של סנטה ברברה. השאיר אחריו בת, ג'ולייט בניטה קולמן, שנולדה ב-1944.

ב-1975 פרסמה בתו ג'ולייט בניטה את הביוגרפיה שלו "Ronald Colman: A Very Private Person".

פילמוגרפיה
סרטים אילמים בריטים
 שנה שם שם באנגלית תפקיד הערות 1917 The Live Wire איש צעיר לא יצא לאור1919 The Toilers בוב במאי ג'ורג' דיוהרסט  A Daughter of Eve במאי וולטר וסט  Sheba במאי ססיל הפוורת'  Snow in the Desert רופרט סילבסטר במאי וולטר וסט1920 Anna the Adventuress ברנדן במאי ססיל הפוורת' A Son of David מוריס פיליפס במאי היי פלאמב  The Black Spider ויקונט דה בוריי במאי ויליאם ג' המפרי 

סרטים אילמים אמריקאים
 שנה שם שם באנגלית תפקיד הערות 1921 Handcuffs or Kisses לודיארד במאי ג'ורג' ארצ'נבוד 1923 The White Sister קפטן ג'ובני סבריני במאי הנרי קינג  The Eternal City ניצב במאי ג'ורג' פיצמוריס 1924 Twenty Dollars a Week צ'סטר ריבס במאי Hamon F. Weight Tarnish אמט קאר במאי ג'ורג' פיצמוריס Her Night of Romance פול מנפורד במאי סידני פרנקלין  רומולה Romola קרלו בוצ'ליני במאי הנרי קינג1925 A Thief in Paradise מוריס בלייק במאי ג'ורג' פיצמוריס His Supreme Moment ג'ון דאגלס במאי ג'ורג' פיצמוריס The Sporting Venus דונלד מקאלן במאי מרשל ניילן  Her Sister from Paris ג'וזף ויירינגר במאי סידני פרנקלין The Dark Angel קפטן אלן טרנט במאי ג'ורג' פיצמוריס Stella Dallas סטיבן דאלאס במאי הנרי קינג מניפתה של ליידי וינדרמיר Lady Windermere's Fan לורד דרלינטון במאי ארנסט לוביטש1926 קיקי Kiki ויקטור רנאל במאי קלרנס בראון  בו ג'סט Beau Geste מייקל "בו" ג'סט במאי הרברט ברנון  The Winning of Barbara Worth וילארד הולמס במאי הנרי קינג1927 The Night of Love מונטרו במאי ג'ורג' פיצמוריס The Magic Flame טיטו הליצן במאי הנרי קינג 1928 Two Lovers מארק ואן רייק במאי פרנק ניבלו  1929 The Rescue טום לינגרד במאי הרברט ברנון

 קולנוע
 שנה שם שם באנגלית תפקיד הערות1929 בולדוג דראמונד Bulldog Drummond קפטן יו "בולדוג" דראמונד מועמדות לפרס אוסקר לשחקן הטוב ביותר Condemned מישל מועמדות לפרס אוסקר לשחקן הטוב ביותר1930 Raffles ראפלס The Devil to Pay! וילי הייל במאי ג'ורג' פיצמוריס1931 The Unholy Garden ברינגטון האנט במאי ג'ורג' פיצמוריס Arrowsmith ד"ר מרטין ארוסמית' במאי ג'ון פורד 1932 Cynara ג'ים וורלוק במאי קינג וידור  1933 The Masquerader סר ג'ון צ'ילקוט במאי ריצ'רד וולאס  1934 Bulldog Drummond Strikes Back קפטן יו "בולדוג" דראמונד במאי רוי דל רות' 1935 Clive of India רוברט קלייב במאי ריצ'רד בולסלבסקי  The Man Who Broke the Bank at Monte Carlo פול גיילארד במאי סטיבן רוברטס  בין שתי ערים A Tale of Two Cities סידני קרטון במאי ג'ק קונוויי 1936 תחת שני דגלים Under Two Flags סרג'נט ויקטור במאי פרנק לויד1937 האופק האבוד Lost Horizon רוברט קונוויי במאי פרנק קפרה השבוי מזנדה The Prisoner of Zenda מייג'ור רודולף רסנדיל במאי ג'ון קרומוול  1938 אילו הייתי מלך If I Were King פרנסואה ויון במאי פרנק לויד 1939 האור שכבה The Light That Failed דיק הלדר במאי ויליאם ולמן 1940 Lucky Partners דייוויד גרנט במאי לואיס מיילסטון 1941 My Life with Caroline אנתוני מייסון במאי לואיס מיילסטון1942 שיחת העיר The Talk of the Town פרופ' מייקל לייטקפ במאי ג'ורג' סטיבנס קציר הגורל Random Harvest צ'ארלס רייניאר במאי מרווין לרוי 1944 קיסמט Kismet חאפז טכניקולור1947 ג'ורג' אפלי המנוח The Late George Apley ג'ורג' אפלי במאי ג'וזף ל. מנקייביץ' חיים כפולים A Double Life אנתוני ג'ון במאי ג'ורג' קיוקורפרס אוסקר לשחקן הטוב ביותרפרס גלובוס הזהב לשחקן הטוב ביותר - סרט דרמה 1950 Champagne for Caesar בורוגרד בוטומלי 1956 מסביב לעולם בשמונים יום Around the World in 80 Days במאי מייקל אנדרסון 1957 תולדות האנושות The Story of Mankind טכניקולור

טלוויזיה
 שנה שם שם באנגלית תפקיד הערות 1952 Four Star Playhouse ג'נטלמן בפרק "The Lost Silk Hat" 1953 The 25th Annual Academy Awards בתפקיד עצמו מגיש פרס לשחקנית הטובה ביותר Four Star Playhouse ג'ון קמרון בפרק "The Man Who Walked Out on Himself" Four Star Playhouse ד"ר מתיו בוסנקן בפרק "Ladies in His Mind" 1954 Four Star Playhouse סומרסט מוהם בפרק "A String of Beads" 1954–1955 The Halls of Ivy ד"ר ויליאם טוד האנטר סיטקום 1956 סטודיו 57 Studio 57 צייר בפרק "Perfect Likeness" The Jack Benny Program בתפקיד עצמו בפרק "The Mistaken Dinner Invitation" 1957 תיאטרון ג'נרל אלקטריק General Electric Theater מר גרהאם בפרק "The Chess Game"

פרסים
קולמן היה מועמד שלוש פעמים לפרס אוסקר לשחקן הטוב ביותר. בטקס השלישי של פרסי האוסקר היה מועמד עבור שני סרטים "בולדוג דראמונד" ו-"Condemned". ב-1942 היה מועמד לפרס על הסרט "קציר הגורל". ב-1947 זכה בפרס על הופעתו בסרט "חיים כפולים". בסרט הוא שיחק בדמות אנתוני ג'ון שחקן שמגלם את אותלו ומתחיל להזדהות עם הדמות. עוד זכה קולמן בפרס גלובוס הזהב לשחקן הטוב ביותר על הופעתו ב"חיים כפולים". ב-2002 נמכר פסלון האוסקר של קולמן במכירה פומבית בכריסטי'ס עבור 174,500 דולר.

קולמן קיבל את פרס ג'ורג' איסטמן מטעם "בית ג'ורג' איסטמן" על תרומתו הייחודית לאמנות הקולנוע.

לקולמן שני כוכבים בשדרת הכוכבים של הוליווד שבלוס אנג'לס האחד על הופעותיו בקולנוע והשני על הופעותיו בטלוויזיה.

קישורים חיצוניים



 רונלד קולמן באתר ארכיון האינטרנט
 רונלד קולמן באתר TCM Movie Database
 רונלד קולמן באתר Virtual History
 RONALD COLMAN - GENTLEMAN OF THE CINEMA



הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:זוכי אוסקר: השחקן הטוב
קטגוריה:שחקני ראינוע
קטגוריה:זוכי פרס גלובוס הזהב: קולנוע: שחקן ראשי בדרמה

קטגוריה:בריטים שנולדו ב-1891
קטגוריה:בריטים שנפטרו ב-1958